MUNICIPIUL  CRAIOVA  
CONSILIUL LOCAL AL MUNICIPIULUI CRAIOVA          
 HOTĂRÂREA NR. 222
privind scoaterea la licitaţie publică, în vederea închirierii, a bunului-imobil “parcare str.Olteţ, nr.30-32“, care aparţine domeniului privat al municipiului Craiova 
           Consiliul Local al Municipiului Craiova, întrunit în şedinţa ordinară din data de 15.12.2016;

           Având în vedere raportul nr.193359/2016 întocmit de Direcţia Patrimoniu prin care se propune scoaterea la licitaţie publică, în vederea închirierii, a bunului-imobil “parcare str.Olteţ, nr.30-32”m, care aparţine domeniului privat al municipiului Craiova; 
           Potrivit Hotărârii Consiliului Local al Municipiului Craiova nr.192/2015 referitoare la aprobarea Regulamentului cadru de închiriere a bunurilor aparţinând domeniului public sau privat al municipiului Craiova;
            În temeiul art.36 alin.2 lit.c coroborat cu alin.5 lit.b, art.123 alin.1, art.45 alin.3, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;
HOTĂRĂŞTE:
Art.1. Se aprobă scoaterea la licitaţie publică, în vederea închirierii, pe o perioadă de 10 ani, a bunului-imobil  “parcare str.Olteţ, nr.30-32”, care aparţine domeniului privat al municipiului Craiova, în suprafaţă de 1494,31 mp, conform Cărţii Funciare nr.207613, Subsol 1, cu suprafaţă utilă de 677 mp. şi Subsol 2 cu suprafaţa  utilă de 742 mp.
Art.2. Raportul de evaluare privind stabilirea cuantumului chiriei minime de la care va fi pornită licitaţia publică, documentaţia de atribuire, studiul de oportunitate, caietul de sarcini şi contractul de închiriere vor fi supuse spre aprobarea Consiliului Local al Municipiului Craiova.
Art.3. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Patrimoniu vor aduce la îndeplinire prevederile prezentei hotărâri.

